As primeras mesuras de radar feitas en chulio de 2009 y en chinero de 2010 indicón que Ontario Lacus fue extrematament poco profundo, con una fondura meya de 0,4–3 m e una fondura maxima de 3 a 7 m (9,8 a 23,0 pietz). En contraste, a Ligeia Mare d'o hemisferio norte fue inicialment mapeyato con fonduras que excedeban os 8 m, o maximo discenible per o radar e as tecnicas d'analís d'aquell tiempo. Un analís scientifico posterior, publicato en 2014, mapeyó més exhaustivament as fonduras d'as tres mars de metano de Titán e amostró fonduras de més de 200 metros (660 pietz). Ligeia Mare ha un meya de 20 a 40 (66 a 131 pietz) en fondura, mientres atras partis de Ligeia no rechistrón garra reflexión de radar en absoluto, o que indica una fondura de més de 200 m (660 pietz). Encara que només que siga a segunda mar de metano de Titán, Ligeia "contién pro metano liquido ta emplir tres lacos Michigan."